CELEX: 22021D0503
Language: sk
Date: 2018-10-26 00:00:00
Title: Rozhodnutie Spoločného výboru EHP č. 220/2018 z 26. októbra 2018, ktorým sa mení príloha XX (Životné prostredie) k Dohode o EHP [2021/503]

25.3.2021   
               
               
                  SK
               
               
                  Úradný vestník Európskej únie
               
               
                  L 105/18
               
            
         ROZHODNUTIE SPOLOČNÉHO VÝBORU EHP č. 220/2018
         z 26. októbra 2018,
         ktorým sa mení príloha XX (Životné prostredie) k Dohode o EHP [2021/503]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Vykonávacie rozhodnutie Komisie (EÚ) 2018/840 z 5. júna 2018, ktorým sa zavádza zoznam sledovaných látok na monitorovanie v oblasti vodnej politiky v celej Únii podľa smernice Európskeho parlamentu a Rady 2008/105/ES a zrušuje vykonávacie rozhodnutie Komisie (EÚ) 2015/495 (1), sa má začleniť do Dohody o EHP.
                  
               
                     (2)
                  
                  
                     Vykonávacím rozhodnutím Komisie (EÚ) 2018/840 sa zrušuje vykonávacie rozhodnutie Komisie (EÚ) 2015/495 (2) začlenené do Dohody o EHP, a preto je potrebné odkaz naň v rámci Dohody EHP vypustiť.
                  
               
                     (3)
                  
                  
                     Príloha XX k Dohode o EHP by sa preto mala zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            Znenie bodu 13caf [vykonávacie rozhodnutie Komisie (EÚ) 2015/495] v prílohe XX k Dohode o EHP sa nahrádza takto:
            
                         
                     
                     
                        „32018 D 0840: vykonávacie rozhodnutie Komisie (EÚ) 2018/840 z 5. júna 2018, ktorým sa zavádza zoznam sledovaných látok na monitorovanie v oblasti vodnej politiky v celej Únii podľa smernice Európskeho parlamentu a Rady 2008/105/ES a zrušuje vykonávacie rozhodnutie Komisie (EÚ) 2015/495 (Ú. v. EÚ L 141, 7.6.2018, s. 9).“
                     
                  
         
            Článok 2
            Znenie vykonávacieho rozhodnutia (EÚ) 2018/840 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 3
            Toto rozhodnutie nadobúda účinnosť 27. októbra 2018 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
         
         
            Článok 4
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 26. októbra 2018
            
               
                  Za Spoločný výbor EHP
               
               
                  predsedníčka
               
               Oda Helen SLETNES
            
         
         
            (1)  Ú. v. EÚ L 141, 7.6.2018, s. 9.
         
            (2)  Ú. v. EÚ L 78, 24.3.2015, s. 40.
         
            (*1)  Ústavné požiadavky neboli oznámené.